Tacticamén, Messi chuga en un rol ofensivo libre; un versatil chugador, ye capaz d'atacar tanto por o zentro d'o campo como por o sector dreito. A suya posizión favorita entre a suya infanzia yera como organizador dezaga de dos debanteros, conoxiu como o enganche en Archentina, pero empezó a suya corrida en España chugando como un extremo clasico por zurda. A partir d'a suya debut en o primer equipo, ha estau moviu a la banda dreita por l'entrenador Frank Rijkaard. Dende ista posizión, podeba recortar fazilmén feba o zentro d'o campo y realizar tiros con efecto a l'aspo con a suya cama zurda, en cuenta de dedicar-se solamén a lanzar-les zentros a los suyos compañers d'equipo. Baixo as ordens de Guardiola y os entrenadors siguiens, ha chugau seguiu en o rol d'o falso nueu; posizionau como un debantero zentro, pero que podeba rodiar o zentro d'o campo, cayendo a vezes a lo mediocampo y trayendo defensors chunto a él, pa crear y esclatar os espazios que dixaban con pases filtraus, corridas ofensivas d'os atros debanteros, as suyas propias corridas propias u pa combinar con Xavi y Iniesta. Con Luis Enrique, Messi inizialmén tornó a la suya posizión abitual como debantero por dreita, que se carauterizó tanto en a suya corrida, en a formazión 4-3-3 de l'entrenador, mientres que en as zagueras temporadas él mesmo desarrolló un rol como un organizador libre y más profundo en o campo. Con a conduzión de Ernesto Valverde, Messi chugó en una variedat de rols. Mientres que ocasionalmén continó chugando en un rol más profundo, en a cuala podeba fer corridas dende dezaga feba l'aria, u dende a banda dreita u como un falso nueu, tamién estió utilizau en un rol más central, en formazions 4-2-3-1 u 4-4-2 como un segundo debantero, an una vez más se le daba a libertat pa cayer profundo, conectar con os mediocampistas, orquestar os ataques de l'equipo y crear chances pa lo suyo compañero de debantera, Luis Suárez.